O puent enlaza la espuenda dreita de l'Ebro con o recinto d'a Expo, emparando-se en as dos extrimeras d'o rigo de vez que en una mechana u isleta central. A suya largaria ye de bells 270 m, y l'amplaria ye variable. A forma suya imita la d'un gladiolo. A estructura ye cubierta con cristal de plastico y tien forma d'escratas. Adintro, a on que bi ha un microclima natural ta no sufrir as inclemencias d'o sol u d'o cierzo, se bi cubilla salas d'exposicions a lo redol d'a chestión sostenible de l'augua.